148 Horawitz. 



ubi cum sum, solus sum; nemo obstrepit, nemo turbat. Nus- 

 quam tarnen minus solus sum. Obuersantur memoriae absentes 

 amici, immo sese oculis conspiciendos insinuant saepissime, 

 non corporis sed animi imagine, amantissimis expressa epistolis. 

 Quas dum lego, (lego autem frequenter), uideor mihi eos ipsos 

 coram uidere, amplecti, osculari et suauiter alloqui atque omnino 

 praesentes habere etiam longe absentes. Proinde nee tu elegan- 

 tissimi Thoma absens es quamquam etiam, Nam candidum et 

 pium animum tuum epistolis tuis coram positis impressum cerno, 

 hasce meas qualescunque mutuae amicitiae aequissimo iure 

 efflagitantem, qui nulluni literarum genus spernit, modo siut 

 frequentes et crebro missae. Agnoscis opinor uerba tua, quibus 

 uix aliquid uehementius expectas quam meas epistolas. Eas 

 cum tibi non iniucundas sciam, lubenti scribo animo, certus 

 te boni consulturum, quidquid animo adeo simplici et sincero 

 a me scriptum fuerit. Atque utinam non ea esset tabellariorum 

 penuria, te meis totum adobruerem, nisi forte aut argumenti 

 inopia, aut tua id uetarent studia, quibus me raucum anserem 

 importune obstrepere non deceret. Quod ne uel nunc faciam, 

 lougiore epistola non utar. Cum uero tuis maiorem scribendi 

 ansam praebueris, in longum crescent meae epistolae. Scribes 

 autem, si per otium licebit, Asiatica redundantia, ut ualeas, 

 quid agas, quod Studium quibus praeceptoribus amplectaris. 

 Commendaui te D, Philippo Melanchthoni mei amantissimo, 

 tu eins lateri quantum potes adhaere, ut doctus docto conuer- 

 sans doctior euadas. Osualdo Uliano perfamiliariter utere, quem 

 ego diligo, tu saltem ama et communiter mecum posside meos 

 amicos. Uale feliciter et me ut soles uehem enter ama, literis 

 tuis oblecta et orna. Ex museo nostro Rauenspurgi. IV. Eid. 

 Febr. (1521.) 



Aus dem Cod. lat. Monac. 4007, fol. 128 f. 



Wittemberg. XLII. 28. April 1521. 



Osualdus Ulianus Michaeli Hummelbergio S. 



Salue uir doctissime! Quo maior omni expectatione ac 

 spe raea fuit ista tua propemodum liberalitas, eo gratiorem 

 fuisse facile potes aestimare. Nam cum in epistola mea hoc 



